laion/Wikipedia-Exotic huggingface dataset:
ენციკლოპედია სლოვენია

სლოვენიის ენციკლოპედია (სლოვენ. Enciklopedija Slovenije) — სლოვენიაში გამოცემული უნივერსალური ენციკლოპედიური ცნობარი. ისტორიულად პირველი და ძირითადი სლოვენური ენციკლოპედია; შედგება სლოვენიის მეცნიერებათა და ხელოვნების აკადემიისა და გამომცემლობა Mladinska knjiga-ს (ლუბლიანა) მხარდაჭერით 1987—2002 წლებში გამოცემული 16 ტომისგან შეიცავს 342 ათას სტატიას მარიან იავორნიკის, დუშან ვოგლარისა და ალენკი დერმასტინის რედაქციით. თავდაპირველი ტომების ტირაჟი 30 ათას ეგზემპლარს შეადგენდა. ბოლო ტომებისა — 15 ათასს. ენციკლოპედიის შექმნისთვის (სლოვენიის ტერიტორიისა და ხალხის შესახებ ცოდნის სისტემატიზაციისთვის) გამომცემლობამ 2002 წელს უმაღლესი სახელმწიფო ჯილდო — თავისუფლების ორდენის ოქროს მედალი მიიღო. A–Ca, 1987, xvii + 421 გვერდი, 30,000 ეგზემპლარი; Ce–Ed, 1988, xv + 416 გვერდი, 31,000 ეგზემპლარი; Eg–Hab, 1989, xv + 416 გვერდი, 30,000 ეგზემპლარი; Hac–Kare, 1990, xvii + 416 გვერდი, 30,000 ეგზემპლარი; Kari–Krei, 1991, xv + 416 გვერდი, 22,000 ეგზემპლარი; Krek–Marij, 1992, xv + 416 გვერდი, 20,000 ეგზემპლარი; Marin–Nor, 1993, xv + 416 გვერდი, 20,000 ეგზემპლარი; Nos–Pli, 1994, xvi + 416 გვერდი, 20,000 ეგზემპლარი; Plo–Ps, 1995, xv + 416 გვერდი, 20,000 ეგზემპლარი; Pt–Savn, 1996, xv + 416 გვერდი, 20,000 ეგზემპლარი; Savs–Slovenska m, 1997, xv + 416 გვერდი, 18,000 ეგზემპლარი; Slovenska n–Sz, 1998, xv + 416 გვერდი, 18,000 ეგზემპლარი; Š–T, 1999, xv + 416 გვერდი, 18,000 ეგზემპლარი; U–We, 2000, xv + 416 გვერდი, 15,000 ეგზემპლარი; Wi–Ž და ქრონოლოგიური რევიზია, 2001, xv + 416 გვერდი, 15,000 ეგზემპლარი; A–Ž დანართი და ინდექსი, 2002, xv + 416 გვერდი, 15,000 ეგზემპლარი; ენციკლოპედიები ენების მიხედვით Nežmah, Bernard (იანვარი 2002). „gl. ur. Dušan Voglar: Enciklopedija Slovenije Wi-Ž“ ((სლოვენური)). Mladina. დაარქივებულია ორიგინალიდან — 2007-03-11. ციტირების თარიღი: 2014-01-28.
პოლონეთის სამეფოს გეოგრაფიული ლექსიკონი

სრულად, პოლონეთის სამეფოსა და სხვა სლავური ქვეყნების გეოგრაფიული ლექსიკონი (პოლ. Słownik geograficzny Królestwa Polskiego i innych krajów słowiańskich) — პოლონური ენციკლოპედია 15 ტომად გამოიცემოდა 1880—1902 წლებში ვარშავაში. ენციკლოპედია ძვირფას საცნობარო გამოცემას წარმოადგენს პოლონეთ-ლიტვის თანამეგობრობის ყოფილი ტერიტორიების ისტორიის თვალსაზრისით. ენციკლოპედია შედგება 15 ტომისგან: ტომი I: Aa — Dereneczna. — ვარშავა, 1880. — 960 გვერდი. ტომი II: Derenek — Gżack. — ვარშავა, 1881. — 927 გვერდი. ტომი III: Haag — Kępy. — ვარშავა, 1882. — 960 გვერდი. ტომი IV: Kęs — Kutno. — ვარშავა, 1883. — 963 გვერდი. ტომი V: Kutowa Wola — Malczyce. — ვარშავა, 1884. — 960 გვერდი. ტომი VI: Malczyce — Netreba. — ვარშავა, 1885. — 960 გვერდი. ტომი VII: Netrebka — Perepiat. — ვარშავა, 1886. — 960 გვერდი. ტომი VIII: Perepiatycha — Pożajście. — ვარშავა, 1887. — 960 გვერდი. ტომი IX: Poźajście — Ruksze. — ვარშავა, 1888. — 960 გვერდი. ტომი X: Rukszenice — Sochaczew. — ვარშავა, 1889. — 960 გვერდი. ტომი XI: Sochaczew — Szlubowska Wola. — ვარშავა, 1890. — 960 გვერდი. ტომი XII: Szlurpkiszki — Warłynka. — ვარშავა, 1892. — 960 გვერდი. ტომი XIII: Warmbrun — Worowo. — ვარშავა, 1893. — 960 გვერდი. ტომი XIV: Worowo — Żyżyn. — ვარშავა, 1895. — 930, 8 გვერდი. ტომი XV, cz. 1: Abablewo — Januszowo. — ვარშავა, 1900. — 640 გვერდი. ტომი XV, cz. 2: Januszpol — Wola Justowska. — ვარშავა, 1902. — 741, გვერდი. ენციკლოპედიები ენების მიხედვით. გვერდების ანბანური ინდექსი Słownik geograficzny Królestwa Polskiego Słownik geograficzny Królestwa Polskiego დაარქივებული 2009-11-20 საიტზე Wayback Machine. — კოპირებად ფორმატში. Słownik geograficzny Królestwa Polskiego დაარქივებული 2010-04-15 საიტზე Wayback Machine. — Djvu-ის ფორმატში
კოსმოსის საერთაშორისო დღე

კოსმოსის საერთაშორისო დღე გამოაცხადა ამერიკელმა ასტრონავტმა ენდრიუ ტომასმა ორბიტალური სადგურის “მირის” ბორტიდან 1998 წლის თებერვალში. ენდრიუ ტომასი იმყოფებოდა რუსულ ორბიტალურ სადგურში 1998 წლის იანვრიდან და პროგრამის თანახმად, მისი ექსპედიცია დამთავრდა 8 ივნისს, როდესაც კოსმოსურ ხომალდ “დისქავერით” დაეშვა კანავერალის კონცხზე. ეს დღე აღინიშნება 21 მაისს.
ბერგჰოფი (რეზიდენცია)

ბერგჰოფი (გერმ: Berghof) — ადოლფ ჰიტლერის პირადი სახლი ობერზალცბერგში, ბავარიის ალპებში, ბერხტესგადენთან ახლოს ბავარიაში (გერმანიის ერთ-ერთი რეგიონი). ობერზალცბერგის დოკუმენტაცია დაარქივებული 2005-10-17 საიტზე Wayback Machine. ადოლფ ჰიტლერის სახლი ობერზალცბერგში
ევა ბრაუნი

ევა ანა პაულა ბრაუნი (დ. 6 თებერვალი 1912, მიუნხენი, ბავარია, გერმანიის იმპერია — გ. 30 აპრილი 1945, ბერლინი, მესამე რაიხი, გერმანია) — წლების მანძილზე იყო ადოლფ ჰიტლერის რჩეული, ხოლო მათი სიცოცხლის ბოლო 40 საათის მანძილზე ევა ადოლფ ჰიტლერის მეუღლეც იყო. ევა ჰიტლერს მიუნხენში შეხვდა, რა დროსაც ის 17 წლის იყო და ჰეინრიხ ჰოფმანის ფოტო სტუდიაში თანაშემწედ და მოდელად მუშაობდა. მათი ადრეული ურთიერთობის დროს ევამ ორჯერ სცადა თვითმკვლელობა. ევა პროფესიით ფოტოგრაფი იყო, ამიტომ ჰიტლერის ფერადი სურათებისა და ფილმების უმეტესობა სწორედ ევას გადაღებულია. ევა ჰიტლერის შიდა სოციალური წრეში მთავარი ფიგურა იყო, თუმცა მასთან ერთად სახალხო ღონისძიებებზე არ ჩნდებოდა 1944 წლამდე, როდესაც მისმა დამ მარგარეტმა და ჰერმან ფეგელაინმა იქორწინეს. ევა ბრაუნის სახლის ფილმები, ნაწილი 1 ევა ბრაუნის სახლის ფილმები, ნაწილი 2 ევა ბრაუნის სახლის ფილმები, ნაწილი 3 ევა ბრაუნის სახლის ფილმები, ნაწილი 4
ბიჰორი

ბიჰორი (რუმ. Bihor) — მთის მასივი რუმინეთში, დასავლეთ რუმინეთის მთების ნაწილი. მოქცეულია მდინარეების კრიშულ-ალბისა და კრიშულ-რეპედეს შორის. მაქსიმალური სიმაღლე 1848 მ (მთა კურკუბეტა-მარე). აგებულია კრისტალური ფიქლებითა და გრანიტებით, მეზოზოური ასაკის ქვიშაქვებით, კონგლომერატებით, თიხაფიქლებით, კირქვებით. დამახასიათებელია კარსტი. ჭარბობს დამრეცტალღოვანი ქედები და მასივები. არის ჩამქრალი ვულკანები. კალთები შემოსილია ფართოფოთლოვანი და წიწვოვანი ტყით. მოიპოვება რკინის მადნისა და ბოქსიტების საბადო. ბიჰორი — სტატია დიდი საბჭოთა ენციკლოპედიიდან (რუსული)
ჯაბა ჯიღაური

ჯამბულ 'ჯაბა' ჯიღაური (დ. 8 ივლისი, 1992, თბილისი) — ქართველი ფეხბურთელი, ბათუმის „დინამოსა“ და საქართველოს ნაკრების ნახევარმცველი. დინამო თბილისი: უმაღლესი ლიგა ჩემპიონი (1): 2012/2013 უმაღლესი ლიგა მეორე ადგილი (1): 2010/2011 საქართველოს თასის გამარჯვებული (1): 2012/2013 საქართველოს თასის ფინალისტი (1): 2013/2014 ჩიხურა საჩხერე: საქართველოს სუპერთასის გამარჯვებული (1): 2013/2014 საქართველოს სუპერთასის ფინალისტი (1): 2014/2015 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამოს ოფიციალურ საიტზე (ქართული ენა)
ბანატის მთები

ბანატის მთები (რუმ. Munţii Banatului; სერბ. Banatske planine/Банатске планине) — ქედი რუმინეთსა და სერბეთში, დასავლეთ რუმინეთის მთების შემადგენლობაში. სიმაღლე 1449 მ (მთა სემენიკი). აგებულია კირქვებით. განვითარებულია კარსტი, არის კარსტული ფორმები. ქედის ცენტრალური ნაწილი დაცულია ეროვნული პარკებით. ყველაზე დიდი ქალაქია რეშიცა. Jiří Čížek a kolektiv: Rumunské a bulharské hory. 223 pp. Olympia, Praha, 1986. Str. 128.
მურეში

მურეში, მაროში (უნგრ. Maros, რუმ. Mureş) — მდინარე რუმინეთსა და უგრეთში, მდინარე ტისის მარცხენა შენაკადი. სათავე აქვს აღმოსავლეთი კარპატების დასავლეთ კალთაზე, ზღვის დონიდან 850 მ სიმაღლეზე. სიგრძე 761 კმ, აუზის ფართობი 28,310 კმ². მეტწილად მთის ხასიათისაა, ქვემოთში მიედინება შუა დუნაის ვაკეზე. შერეული საზრდოობისაა, წყალდიდობა იცის გაზაფხულზე. მდინარის ნაპირებზე გაშენებულია ქალაქები: ტირგუ-მურეში, ალბა-იულია და არადი. მურეშისა და ტისის შეერთების ადგილას მდებარეობს ქალაქი სეგედი. სანაოსნოა პატარა გემებისათვის. რუმინეთის მდინარეების სია მურეში — დიდი საბჭოთა ენციკლოპედია (რუსული)
სიტყვათა თანმიმდევრობის ტიპოლოგია

სიტყვათა წყობა წინადადებაში (აგრეთვე: წინადადების წყობა, წინადადების წევრთა თანმიმდევრობა, სიტყვათა თანმიმდევრობა), ცნება, რომლითაც გამოხატავენ რომელიმე ენაში არსებულ წინადადებებში ყველაზე უფრო გავრცელებულ სიტყვათა განლაგების გარკვეულ წესრიგს. სიტყვათა თანმიმდევრობის ტიპოლოგია წარმოადგენს ენათა ტიპოლოგიური კლასიფიკაციების ერთ-ერთი სისტემას, რომელიც ლინგვისტიკურ ტიპოლოგიაში გამოიყენება და მას საფუძვლად ენათა დაჯგუფების პრინციპი უდევს წინადადების მთავარი შემადგენლების, - სუბიექტის (ლათ. subject), ზმნა-შემასმენლისა (ლათ.verb) და პირდაპირი დამატების (ლათ.object) მიხედვით. სიტყვათა თანმიმდევრობის მიხედვით ენათა სულ 6 ტიპი არსებობს: SVO — Subject - Verb - Object. SOV — Subject - Object - Verb. VSO — Verb - Subject - Object. VOS — Verb - Object - Subject. OSV — Object - Subject - Verb. OVS — Object - Verb - Subject. ეს ცნებები შემოკლებული სახით (SVO, SOV და ა.შ.) გამოიყენება და ზოგჯერ "ტიპოლოგიებად" მოიხსენიებენ.
ტრებიის ბრძოლა

ტრებიის ბრძოლა — მეორე პუნიკური ომის ბრძოლა, სადაც კართაგენელმა მხედართმთავარმა ჰანიბალმა დაამარცხა რომის არმია ტიბერიუს სემპრონიუს ლონგუსის ხელმძღვანელობით. გაიმართა ძვ. წ. 218 წელს ჩრდილოეთ იტალიაში მდინარე ტრებიის ნაპირზე. ძვ. წ. 218 წლის დეკემბერში კართაგენის არმია მდინარე ტრებიას მარცხენა ნაპირს მიადგა. ჰანიბალმა თავის უმცროს ძმა მაგონს დაავალა, ათასი ქვეითითა და ათასი მხედრით მდინარე ტრებიას აღმა აჰყოლოდა და მის ზემო წელზე ჩასაფრებულიყო. ნუმიდიელი ცხენოსნები კი გამოწვევის მიზნით რომელთა ბანაკს გაუსია, რომლებიც მოწინააღმდეგის ბანაკს გარს უვლიდნენ ისრების სროლითა და შეურაცხმყოფელი შეძახილებით. დანარჩენ მეომრებს კი საომრად მზადყოფნისაკენ მოუწოდა. ლონგუსი წამოეგო ანკესს, აჰყარა არმია და ბრძოლაში ჩაბმის ბრძანება გასცა. ნუმიდიელებმა მცირედი ბრძოლის შემდეგ გეგმის თანახმად უკან დახევა დაიწყეს და მდინარე უკანვე გადალახეს, რომაელები კვალში მიჰყვნენ და დეკემბრის სუსხიან დღეს, თოვლჭყაპში, მდინარე გადალახეს, სადაც ჰანიბალის ძირითადი რაზმი მათ უკვე ელოდებოდათ. პირველმა შეტაკებამ ცხადყო კართაგენელთა უპირატესობა, მალე მდინარის ზემოთში ჩასაფრებულმა მაგონმა მოწინააღმდეგეს ზურგიდან დაარტყა. რომის განწირულმა არმიამ კართაგენელების ალყიდან თავი ძლივს დააღწია და დაახლოებით 10 ათასი კაცით თავი ქ. პლაცენციას შეაფარა. ტრებიასთან ბრძოლაში კარგად გამოჩნდა ჰანიბალის, როგორც მხედართმთავრის, ღირსებანი. ამ გამარჯვებამ კართაგენელებს რომისაკენ გაუხსნა გზა. ტრებიას ბრძოლის შემდეგ მთელი ციზალპიური გალია, რამდენიმე უმნიშვნელო ტომის გამოკლებით, ჰანიბალის მხარეზე გადავიდა. ჰანიბალი ლატარია თ., კილასონია ე., 100 საუკეთესო ბრძოლა, თბ., 2010 ქავთარია გ. ჰანიბალი, გამოჩენილ ადამიანთა ცხოვრება, 62, თბ., 1979 ↑ ლატარია თ., კილასონია ე., 100 საუკეთესო ბრძოლა, თბ., 2010, გვ., 47 ↑ ქავთარია გ. ჰანიბალი, გამოჩენილ ადამიანთა ცხოვრება, 62, თბ., 1979, გვ., 53
ბისტრიცა (სირეტის შენაკადი)

ბისტრიცა (რუმ. Bistriţa) — მდინარე რუმინეთში, მდინარე სირეტის მარჯვენა შენაკადი. სათავე აქვს აღმოსავლეთ კარპატებში, როდნის მასივზე, ზღვის დონიდან 1649 მ სიმაღლეზე. სიგრძე 272 კმ, აუზის ფართობი 7900 კმ². მიედინება მთიან ადგილებში, სადაც ხეობების ფართო მონაკვეთები ენაცვლება ხევებს. წყალდიდობა გაზაფხულ-ზაფხულშია. აგებულია კაშხლები. საშუალო წლიური ხარჯი შესართავთან დაახლოებით 55 მ³/წმ. რუმინეთის მდინარეების სია ბისტრიცა — დიდი საბჭოთა ენციკლოპედია[მკვდარი ბმული] (რუსული)
ტრაზიმენის ტბის ბრძოლა

ტრაზიმენის ტბის ბრძოლა — მეორე პუნიკური ომის ბრძოლა, სადაც კართაგენელმა მხედართმთავარმა ჰანიბალმა დაამარცხა რომის არმია გაიუს ფლამინიუსის ხელმძღვანელობით. გაიმართა ძვ. წ. 217 წელს ცენტრალურ იტალიაში ტრაზიმენის ტბის ნაპირზე. ტრებიასთან დამარცხების შემდეგ, ძვ. წ. 217 წლისათვის რომში კონსულებად აირჩიეს გნეუს სერვილიუს გემინუსი და გაიუს ფლამინიუსი. მათ ახალი არმიის შეკრება დაიწყეს მტერთან ანგარიშის გასასწორებლად. ახალმა კონსულებმა გადაწყვიტეს დაეკავებინათ შუა იტალიაში შესაჭრელად ყველაზე მოხერხებული გასასვლელი არიმინუმთან და არეციუმთან. ჰანიბალმა აირჩია მესამე, უფრო ძნელად სავალი გზა. მან გაიარა ქალაქი პისტორია და ადიდებული მდინარის შედეგად დატბორილი და დაჭაობებული არნოს ველი. მარცხნივ ჩამოიტოვა არეციუმი სადაც გაიუს ფლამინიუსი იყო ჩასაფრებული და შეიჭრა ეტრურიაში. ფლამინიუსმა როგორც კი შეიტყო ჰანიბალის მანევრირების შესახებ, არ დაელოდა სერვილიუსს და ფორსირებული მარშით გაეშურა მასთან შესახვედრად. არეციუმიდან მიმავალი გზა გადიოდა ტრაზიმენის ტბის ჩრდილოეთ სანაპიროზე, რომელიც ვიწრო დაბლობს წარმოადგენდა. დაბლობს ჩრდილოეთიდან მაღალი მთები ერტყა, დასავლეთიდან შესასვლელი ვიწრო ხეობას წარმოადგენდა, ხოლო აღმოსავლეთისკენ გასასვლელი ციცაბო ფლატეს. ჰანიბალმა სწორედ ეს ადგილი ამოირჩია ჩასაფრებისათვის: აღმოსავლეთით, გასასვლელთან მსუბუქად შეიარაღებულები ჩაასაფრა, დასავლეთით მძიმე ქვეითი ჯარი და გალები, ხოლო მთებს შუბოსნები და მსროლელები შეუსია. სისხლისმღვრელ ბრძოლაში რომაელთა არმიის ნახევარი დაიღუპა, ბრძოლის ველზე დაეცა თავად მთავარსარდალი ფლამინიუსი. ტრაზიმენთან ტრიუმფმა რომისაკენ გზა გაუხსნა ჰანიბალს, მაგრამ მან სულ სხვა გზა აირჩია. რომზე პირდაპირ შეტევის ნაცვლად იტალიის საბოლოო აოხრება გადაწყვიტა, მისი აზრით ეს გარესამყაროსაგან იტალიის სრულ იზოლაციას გამოიწვევდა და დაასუსტებდა. მხოლოდ ამის შემდეგ შეიძლებოდა ფიქრი რომის აღებაზე. ჰანიბალი ლატარია თ., კილასონია ე., 100 საუკეთესო ბრძოლა, თბ., 2010 ქავთარია გ. ჰანიბალი, გამოჩენილ ადამიანთა ცხოვრება, 62, თბ., 1979 ↑ Полибий. Всеобщая история, III, 77, 1–2 ↑ ტიტუს ლივიუსი, რომის ისტორია ქალაქის დაარსებიდან, XXII, 2, 2 ↑ ლატარია თ., კილასონია ე., 100 საუკეთესო ბრძოლა, თბ., 2010, გვ., 48–49 ↑ Кораблев И.Ш. Ганнибал, Москва, "Наука", 1976, с. 108 ↑ ქავთარია გ. ჰანიბალი, გამოჩენილ ადამიანთა ცხოვრება, 62, თბ., 1979, გვ., 58
სამოში

სამოში, სომეში (რუმ. Someş, უნგრ. Szamos) — მდინარე რუმინეთსა და უგრეთში, მდინარე ტისის მარცხენა შენაკადი. წარმოიქმნება მდინარეების სომეშულ-მარესა და სომეშულ-მიკის შეერთების შედეგად. სიგრძე 388 კმ, აუზის ფართობი 15,015 კმ². ზემოთში მთის მდინარეა, ქვემოთში შუა დუნაის ვაკეზე მიედინება. კვეთს აღმოსავლეთ კარპატების შტოქედებსა და ბიჰორის მასივს. წყალდიდობა იცის გაზაფხულსა და ზაფხულის დასაწყისში, წყალმცირეა ზაფხულის ბოლოსა და შემოდგომაზე. ხე-ტყის დაცურება. სანაოსნოა ქვემო დინებაში, სადაც კალაპოტი გასწორებულია და არხის სახე აქვს. იყენებენ სარწყავად. მდინარის ნაპირზეა ქალაქები კლუჟ-ნაპოკა, სატუ-მარე. რუმინეთის მდინარეების სია სამოში — დიდი საბჭოთა ენციკლოპედია[მკვდარი ბმული] (რუსული)
კურპფალცი

პფალცის საკურფიურსტო ან (შემოკლებით) კურპფალცი (გერმ. Kurpfalz, ძველ წყაროებში „Churpfalz“ ან „Wahlpfalz“) — 1803 წლამდე საღვთო რომის იმპერიის ფარგლებში არსებული ტერიტორიული წარმონაქმნის სახელწოდება, რომლის დედაქალაქიც თავიდან იყო ჰაიდელბერგი, შემდეგ კი — მანჰაიმი. 1214 წლიდან პფალცს მართავდნენ უფროსი ხაზის ვიტელსბახები. რაინის პფალცსაგრაფო (გერმ. Pfalzgrafschaft bei Rhein), ასევე რაინის პფალცი (გერმ. Rheinische Pfalzgrafschaft), წარმოიქმნა რაინ-ლოტარინგიის პფალცსაგრაფოსგან და გვიანი შუა საუკუნეებიდან მდებარეობდა ზემო რაინის რეგიონის შუა ნაწილში. ბოჰემიის სამეფოსთან ერთად რაინის პფალცგრაფი საერო კურფიურსტებს შორის ერთ-ერთი ყველაზე უფროსი იყო. კურპფალცის ქვეშ მოიაზრება არა რომელიმე მკაფიოდ გამოყვეთილი გეოგრაფიული ან ეთნოგრაფიული რეგიონი, არამედ „ნაჭრის საბანი“. ტერიტორიის ბირთვი მდებარეობდა რაინის შუა დინების ორივე მხარეს, ჰურსიუკიდან ჩრდილო-დასავლეთით ქალაქ მოსბახთან ოდენვალდის აღმოსავლეთ ფერდამდე და კრაიხგაუს სამხრეთ ნაწილში, ბრეტენთან, კნიტლინგენსა და მაულბრონის მონასტერთან ახლოს. კურპფალცში შედიოდა თანამედროვე ბადენ-ვიურტემბერგის, რაინლანდ-პფალცის, ჰესენის, ბავარიის (ზემო პფალცი), ზაარლანდის ფედერალური მიწების ტერიტორიები, ასევე ამჟამად საფრანგეთის კუთვნილი ელზასის რეგიონი. ვიკისაწყობში არის გვერდი თემაზე: კურპფალცი (გერმანული) Heidelberg and the Palatine დაარქივებული 2005-03-13 საიტზე Wayback Machine. ; elaborate information on history and architecture, illustrated with many pictures. (გერმანული) Virtual Library of the History of the Electoral Palatinate Charles D. Gunnoe, (2004) "Palatinate" in Europe, 1450 to 1789: Encyclopedia of the Early Modern World
საქართველო-ჩრდილოეთ მაკედონიის ურთიერთობები

საქართველო-ჩრდილოეთ მაკედონიის ურთიერთობები — დიპლომატიური ურთიერთობები ჩრდილოეთ მაკედონიის რესპუბლიკასა და საქართველოს შორის დამყარდა 2019 წლის 16 თებერვალს, მიუნჰენის უსაფრთხოების კონფერენციის ფარგლებში, ორი ქვეყნის საგარეო უწყებების ხელმძღვანელთა მიერ „დიპლომატიური ურთიერთობების დამყარების შესახებ“ ოქმის ხელმოწერის შედეგად. საქართველოს საგარეო საქმეთა სამინისტრო მაკედნიასთან ურთიერთობის შესახებ დაარქივებული 2022-03-19 საიტზე Wayback Machine.
დიმბოვიცა

დიმბოვიცა (რუმ. Dâmboviţa) — მდინარე რუმინეთში, მდინარე არჯეშის მარცხენა შენაკადი. სათავე აქვს ფეგერაშის მასივზე, ზღვის დონიდან 2100 მ სიმაღლეზე. სიგრძე 237 კმ, აუზის ფართობი 2837 კმ². აქვს მრავალრიცხოვანი შენაკადები. ქვემო დინებაში მიედინება ქვემო დუნაის ვაკეზე. დამახასიათებელია გაზაფხულის წყალდიდობა და ზაფხულის წყალმცირობა. არის ჰესი. მდინარის ნაპირზე გაშენებულია რუმინეთის დედაქალაქი ბუქარესტი. რუმინეთის მდინარეების სია დიმბოვიცა — სტატია დიდი საბჭოთა ენციკლოპედიიდან (რუსული)
ბაკი (Marvel Comics)

ბაკი (ინგლ. Bucky) — კომპანია Marvel Comics-ის პერსონაჟი, ის მწერალმა ჯო საიმონი და მხატვარმა ჯეკ კირბიმ შექმნეს. პირველად გამოჩნდა კომიქსში Captain America Comics #1 (მარტი 1941წ.), როგორც კაპიტანი ამერიკას პარტნიორი. ეს კომიქსი 75-მდე ქვეყანაში იქნა გამოცემული. 2005 წელს, ორიგინალური ბაკი დააბრუნეს, როგორც ზამთრის ჯარისკაცი (ინგლ. Winter Soldier), 2008 წელს კი სტივ როჯერსის სიკვდილის შემდეგ ის გახდა შემდეგი კაპიტანი ამერიკა (ინგლ. Captain America). ბაკი როგორც ზამთრის ჯარისკაცი საიტზე Marvel.com ბაკი როგორც კაპიტანი ამერიკა Marvel.com გამოცემები ბაკის მონაწილეობით (868)
ნეგრუ

ნეგრუ (რუმ. Râul Negru; უნგრ. Feketeügy) — მდინარე რუმინეთში. სათავე აქვს აღმოსავლეთ კარპატებში, ზღვის დონიდან 1150 მ სიმაღლეზე. სიგრძე 46 კმ, აუზის ფართობი 2320 კმ². ძირითადად მიედინება სამხრეთ-დასავლეთის მიმართულებით. ერთვის მდინარე ოლტს მარცხნიდან. კვეთს უსწორმასწორო ადგილებს. მდინარის ხეობაში გაშენებულია ქალაქი ტირგუ-სეკუესკი. საშუალო წლიური ხარჯი 11,8 მ³/წმ. იყენებენ სარწყავად. რუმინეთის მდინარეების სია კოვასნის ჟუდეცი (რუმინული)
დეივიდ ლინჩი

დეივიდ ლინჩი (ინგლ. David Keith Lynch; დ. 20 იანვარი, 1946) — ამერიკელი რეჟისორი, პროდიუსერი, ვიზუალური არტისტი, მუსიკოსი და შეთავსებით, მსახიობი. ცნობილია სიურრეალისტური ფილმებით. მუშაობდა რამდენიმე სატელევიზიო სერიალზეც, რომელთა შორის განსაკუთრებით ცნობილია მარკ ფროსტთან ერთად შექმნილი „ტვინ პიქსი“ (1990—1991). 2017 წელს განაცხადა, რომ აღარ აპირებდა სრულმეტრაჟიანი მხატვრული ფილმების გადაღებას. ვიკისაწყობში არის გვერდი თემაზე: დეივიდ ლინჩი LynchNet - ვრცელი ინფორმაცია ფილმების შესახებ დეივიდ ლინჩი Twitter-ზე დეივიდ ლინჩი Facebook-ზე დეივიდ ლინჩის ფონდი დეივიდ ლინჩი კინოფილმების ინტერნეტ-მონაცემთა ბაზაში დეივიდ ლინჩი საიტზე Allmovie დეივიდ ლინჩი საიტზე Moviefone დეივიდ ლინჩი საიტზე Rotten Tomatoes ბიბლიოგრაფია და სტატიები კალიფორნიის უნივერსიტეტის საიტზე ↑ Idato, Michael. (May 5, 2017) David Lynch on the Return of Twin Peaks and Why He Will Never Make Another Film. Sydney Morning Herald.
ბიუკი

ბიუკი (უნგრ. Bükk) — მთის მასივი დასავლეთ კარპატებში, ჩრდილოეთ უნგრეთში. სიმაღლე 960 მ (მთა კეტოშ-ბერცი). ჩრდილოეთ-დასავლეთი ნაწილი უმეტესწილად აგებულია კირქვებით, ხოლო სამხრეთ-აღმოსავლეთი მონაკვეთი დაყოფილია ნასხლეტებად, რომელზედაც პლიოცენში ანდეზიტური ლავების ამონთხევა მიმდინარეობდა. ფართოდ არის განვითარებული რელიეფის კარსტული ფორმები. ბიუკი ინტენსიურად არის დანაწევრებული მდინარეების შაიოსა და ტისის შენაკადების ხეობებით. კალთების ქვედა ნაწილში ბაღები და ვენახებია, უფრო მაღლა — მუხის და წიფლის ტყეები. ↑ Új csúcsa van a Bükknek ↑ Краткая географическая энциклопедия. Том 1. М., 1960.
პოლიკარპა (ნარინიო)

პოლიკარპა (ესპ. Policarpa) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 9 798 ადამიანს შეადგენდა. ფართობი 467 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პოტოსი (ნარინიო)

პოტოსი (ესპ. Potosí) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 13 040 ადამიანს შეადგენდა. ფართობი 397 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პროვიდენსია (ნარინიო)

პროვიდენსია (ესპ. Providencia) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 11 726 ადამიანს შეადგენდა. ფართობი 42 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პუერესი

პუერესი (ესპ. Puerres) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 8 850 ადამიანს შეადგენდა. ფართობი 475 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პუპიალესი

პუპიალესი (ესპ. Pupiales) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 18 415 ადამიანს შეადგენდა. ფართობი 142 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
რიკაურტე (ნარინიო)

რიკაურტე (ესპ. Ricaurte) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 14 669 ადამიანს შეადგენდა. ფართობი 1 211 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
რობერტო-პაიანი

რობერტო-პაიანი (ესპ. Roberto Payán) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 17 286 ადამიანს შეადგენდა. ფართობი 1 179 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
სამანიეგო (ნარინიო)

სამანიეგო (ესპ. Samaniego) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 49 992 ადამიანს შეადგენდა. ფართობი 239 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
სან-ბერნარდო (ნარინიო)

სან-ბერნარდო (ესპ. San Bernardo) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 14 487 ადამიანს შეადგენდა. ფართობი 70 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
სან-ლორენსო (ნარინიო)

სან-ლორენსო (ესპ. San Lorenzo) — ქალაქი და მუნიციპალიტეტი კოლუმბიაში, ნარინიოს დეპარტამენტში. 2005 წლის მონაცემებით, მოსახლეობა 18 430 ადამიანს შეადგენდა. ფართობი 249 კმ²-ია. ნარინიოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
საგადამხდელო ბალანსი

საგადამხდელო ბალანსი — ქვეყანასა და დანარჩენ მსოფლიოს შორის განხორციელებული ფულადი ტრანზაქციების ბუღალტრული ჩანაწერი. ეს ტრანზაქციები მოიცავს გადახდებს განხორციელებულ: იმპორტსა და ექსპორტზე, საქონელზე, მომსახურებაზე, ფინანსურ კაპიტალსა და სატრანსფერო გადასახადებზე. საგადამხდელო ბალანსი დგება გარკვეულ პერიოდზე და ძირითადად ქვეყნის ადგილობრივ ვალუტაში. ეროვნული ფონდების წყაროები, როგორიცაა ექსპორტი ან შემოსავალი სესხებიდან და ინვესტიციებიდან, აღირიცხება როგორც დადებითი ბალანსის ანგარიშები. ხოლო იმპორტი და სხვა ქვეყანაში განხორციელებული ინვესტიციები აღირიცხება როგორც უარყოფითი ბალანსის ანგარიშები. საგადამხდელო ბალანსის დაჯამებამ უნდა მოგვცეს შედეგი ნული, ყველა ნაირი სიჭარბისა ან დაკლების გარეშე. მაგალითად თუ ქვეყანაში იმპორტი აღემატება ექსპორტს, მისი სავაჭრო ბალანსი უნდა იყოს უარყოფითი, მაგრამ დეფიციტის დაბალანსება მოხდება სხვა საშუალებებით, მაგალითად: ინვესტიციებით, სხვა ქვეყნისგან ვალის აღებით ან ცენტრალური ბანკის რეზერვების გამოყენებით. დისბალანში შეიძლება იყოს მხოლოდ მთლიანი ბალანსის ცალკეულ ელემენტებში, მაგაალითად: მიმდინარე ანგარიშში, კაპიტალის ანგარიშში (ცენტრალური ბანკის რეზერვის ანგარიშის გამოკლებით) ან მათ ჯამში. ხანდახან გამოიყენება ტერმინები "დადებითი საგადამხდელო ბალანსი" ან "უარყოფითი საგადამხდელო ბალანსი", მაგრამ ეს ტერმინები ყოველთვის გამოიყენება მხოლოდ რომელიმე ერთი კომპონენტის მიმართ, მაგალითად ექსპორტ იმპორტის შეფარდებისას. ფიქსირებული სავალუტი კურსის მქონე ქვეყნების შემთხვევაში ბალანსის შენარჩუნება მიიღწევა ცენტრალური ბანკის მიერ არსებული განსხვავების მიხედვით სავალუტო ბაზარზე ვაჭრობით, რითიც ხდება არსებული სავალუტო კურსის დაცვა. ფიქსირებული სავალუტო კურსის მეორე ფორმაა მართვადი მცურავი კურსი, რომლის დროსაც დასაშვებია კურსის გარკვეული ცვლილებები. სავალუტო კურსის მესამე სახეა - ვალუტის მცურავი კურსი, ასეთი სავალუტო რეჟიმის შემთხვევაში ცენტრალური ბანკი საერთოდ არ ერევა ვალუტის კურსის ფორმირებაში. ასეთ შემთხვევაში ვალუტის კურსს მხოლოდ ბაზარი განსაზღვრავს და არ ხდება ცენტრალური ბანკის რეზერვების ცვლილება. ფულის ისტორია Economics 8th Edition by David Begg, Stanley Fischer and Rudiger Dornbusch, McGraw-Hill Economics Third Edition by Alain Anderton, Causeway Press Comprehensive international BOP statistics from the IMF BOP for Hong Kong დაარქივებული 2010-06-29 საიტზე Wayback Machine. US statistics დაარქივებული 2011-06-11 საიტზე Wayback Machine. ↑ Sloman, John (2004). Economics. Penguin, გვ. 516, 517, 555–559.